PTA-seun opgespoorJaco Delport. Jaco Delport (17), ŉ leerling aan Hoërskool Wonderboom in Pretoria se Moot-omgewing, wat Woensdagoggend verdwyn het, is Vrydagmiddag opgespoor. Sy verligte ouers het aan Maroela Media gesê hy het hulle omstreeks 13:30 geskakel en laat weet dat hy tuis en veilig is. Maroela Media het vroeër berig Jaco is Woensdagoggend vir die laaste keer by sy huis in Eloffsdal gesien toe hy op pad was skool toe. Hy het egter die dag nie skool toe gegaan nie, en toe sy ouers die middag omstreeks 17:45 by die huis opgedaag het, was hy nie meer daar nie. Hy het ŉ briefie agtergelaat wat sê dat hy moet gaan, dat hy lief is vir hulle en dat hy hoop dat hulle hom sal vergewe. Lees meer hier.